́ бо гдс̑ь іи҃съ веде́нъ бы́сть въ пусты́ню ду́хомъ, имѣ́я боре́ніемъ побѣди́ти діа́вола, посто́мъ у́бѡ похотѣ́тельную ча́сть исцѣлѝ: бдѣ́ніемъ же и безмо́лвною моли́твою, слове́ственную: я́ростную же сопротиворѣ́чіемъ: сластолю́біе же, славолю́біе, и сребролю́біе: тѣ́ми, и́миже алча̀ не взыска̀, я́коже діа́волъ совѣ́товаше, да ка́меніе хлѣ́бы бу́дутъ, нижѐ ве́ржеся ни́зу ѿ крила̀ церко́внагѡ, да ѿ наро́да ничто́же пострада́въ низпаде́ніемъ просла́вится, нижѐ поклони́тися повину́ся ѡбѣща́нія ра́ди взя́тія бога́тства всѣ́хъ ца́рствъ: но сопротиворѣ́чіемъ ярови́днымъ, му́дрымъ, и пра́веднымъ, цѣлому́дрымъ же, и му́жественнымъ, сатану̀ ѿразѝ, и на́съ си́мъ уча̀ побѣжде́нію єгѡ̀ проти́ву вся́кому наше́ствію